მეგი (2018 წლის ფილმი)

მეგი — 2018 წლის სამეცნიერო ფანტასტიკური ჟანრის ფილმი, რომელიც დაფუძნებულია სტივ ალტენის 1997 წლის რომანზე. მთავარ როლებს ჯეისონ სტეითემი, ლი ბინგბინგი, რაინ უილსონი, რუბი როუზი, უინსტონ ჩაო და კლიფ კერტისი ასრულებენ. სიუჟეტი ასახავს მეცნიერთა ჯგუფს, რომელიც წყნარი ოკეანის ფსკერზე სამაშველო მისიის შესრულებისას ხვდება 75 მ სიგრძის მეგალოდონს.

ფილმის პრემიერა, შეერთებულ შტატებში, 2018 წლის 10 აგვისტოს შედგა. ფილმმა კრიტიკოსებისაგან არაერთგვაროვანი შეფასებები მიიღო, მიუხედავად ამისა, მისმა შემოსავალმა 530 მილიონ დოლარს გადააჭარბა მსოფლიოს მასშტაბით, რაც ბევრად აღემატება მის წარმოების ბიუჯეტს (130-178 მილიონი დოლარი). გაგრძელება, მეგი 2 ( 2: ), 2023 წელს გამოვიდა.

სიუჟეტი
ჯონას ტეილორი მყვინთავია, რომელიც დაზიანებული ატომური წყალქვეშა ნავის ეკიპაჟის გადარჩენას ცდილობს. წყალქვეშა ნავის კორპუსს ამოუცნობი არსება შეეჯახა. ჯონასი იძულებულია გაიქცეს და ეკიპაჟის ორი წევრი მიატოვოს, ვინაიდან მათი გადარჩენის მცდელობა დანარჩენ ეკიპაჟს საფრთხის ქვეშ დააყენებდა. მის მონაყოლს უარყოფს მის მიერ გადარჩენილი დოქტორი ჰელერი, რომელიც გმობს ჯონასის საქციელს და მას შეშლილად მიიჩნევს.

ხუთი წლის შემდეგ, მილიარდერი ჯეკ მორისი დოქტორ მინუეი ჟენგს შეხვდება „ “-ის წყალქვეშა კვლევით დაწესებულებაში. ჟენგი და მისი ოკეანეთმცოდნე ქალიშვილი სუინი მარიანას ღრმულის უფრო ღრმა მონაკვეთის შესასწავლ მისიას ხელმძღვანელობენ. წყალქვეშა ნავებს იაპონელი მეცნიერი ტოში, ამერიკელი მეცნიერი მეტსახელად „კედელი“ და ჯონასის ყოფილი მეუღლე, ლორი მართავენ. უეცრად, მეცნიერებს უზარმაზარი არსება დაესხმება თავს.

ჟენგისა და ჯონასის ძველი მეგობარი და „ “-ის ოპერაციების მენეჯერი, ჯეიმს „მაკ“ მაკრეიდსი, ტაილანდში გაემგზავრებიან, რათა ჯონასს დახმარება სთხოვონ. სუინი მეცნიერთა ეკიპაჟის გადარჩენას ცდილობს, მაგრამ მას თავს დაესხმება გიგანტური კალმარი, რომელსაც შემდგომში უზარმაზარი ზვიგენი მოკლავს. ჯონასი ეკიპაჟის გადასარჩენად წყალქვეშ ეშვება. ტოში თავს სწირავს ზვიგენს, რითაც სხვების გაქცევას უზრუნველყოფს.

„ “-ის ეკიპაჟი აღმოაჩენს, რომ გიგანტური ზვიგენი არის მეგალოდონი, ზვიგენის პრეისტორიული სახეობა, რომელიც გადაშენებულად ითვლებოდა. ეკიპაჟი მეგის მოკვლას გადაწყვეტს, ვინაიდან ეს უძველესი არსება ზედმეტად დიდ საფრთხეს წარმოადგენდა თანამედროვე ადამიანებისთვის. ჯონასი ზვიგენს ტრეკერით მონიშნავს, სუინი კი ზვიგენების გამძლე გალიაში შედის და მეგალოდონს მოწამლულ ტყვიას ესვრის, რის შედეგადაც ზვიგენი მოკვდება.

ტრიუმფის მომენტში წყლიდან ამოხტება მეორე, უფრო დიდი მეგი, რომელიც „კედელსა“ და მკვდარ მეგალოდონს შეჭამს. ახალი მეგალოდონის თავდასხმის შედეგად გემი ჩაიძირება, დოქტორი ჟენგი სასიკვდილოდ დაიჭრება და დოქტორ ჰელერს ეკიპაჟის გადასარჩენად თავის გაწირვა მოუწევს.

სადგურზე დაბრუნებული მორისი ირწმუნება, რომ მან ყველა ახლომყოფ მთავრობას შეატყობინა მეგის შესახებ, სინამდვილეში კი მორისს თავად სურს მეგის მოკვლა, ამისთვის იგი გუნდს დაიქირავებს, მაგრამ მორისის გუნდი ვერ გაუმკლავდება მეგს და დამარცხდება, თვითონ მორისს კი მეგალოდონი შეჭამს. „ “-ის ეკიპაჟი გაიგებს მორისის სიცრუის შესახებ, ამიტომ მის დასახმარებლად არავინ მიდის. ეკიპაჟი თავად გადაწყვეტს მეგის მოკვლას.

მეგი თავს ესხმის სანიას ყურეში მდებარე ხალხმრავალ სანაპიროს. ჯონასი წყალქვეშა ნავის საშუალებით ძლიერ დაჭრის მეგალოდონს და მას თვალს დაუზიანებს. მისი სისხლი უამრავ თანამედროვე სახეობის ზვიგენს იზიდავს, რომლებიც ერთად შეჭამენ მომაკვდავ მეგს.

მსახიობები
ჯეისონ სტეითემი — ჯონას ტეილორი, მყვინთავი, ზღვის კვლევისა და გადარჩენის სპეციალისტი.
ლი ბინგბინგი — სუინი, ოკეანეთმცოდნე, დოქტორი ჟენგის ქალიშვილი.
რეინ უილსონი0 — მორისი, მილიარდერი, „ “-ის სპონსორი.
კლიფ კერტისი — მაკი, „ “-ის მკვლევარი.
უინსტონ ჩაო — დოქტორი ჟენგი, სუინის მამა.
რუბი როუზი — ჯექსი, “-ის ინჟინერი.

წარმოება
თავდაპირველად, 1996 წელს, დისნეის -მა რომანის საავტორო უფლებები შეიძინა. დაახლოებით ამ პერიოდში, ტომ უილერი რომანის კინოეკრანიზაციის შესაქმნელად დაიქირავეს, მაგრამ დისნეის უილერის სცენარი არ მოეწონა, ამიტომ სტუდიამ ახალი სცენარისტი, ჯეფრი ბოამი დაიქირავა, რომელიც მალევე გაათავისუფლეს იმავე მიზეზის გამო. 1999 წლისთვის პროექტზე მუშაობა შეჩერდა, საავტორო უფლებები კი სტივ ალტენს დაუბრუნდა.. სამწუხაროდ, მოგვიანებით -მა გააუქმა პროექტი არასაკმარისი ბიუჯეტის გამო. საავტორო უფლებები ისევ ალტენს დაუბრუნდა.. იმავე წლის ივნისში, სტუდია მოლაპარაკებებს აწარმოებდა ელი როტთან, რომელსაც რეჟისორის პოზიცია უნდა დაეკავა, მაგრამ შემოქმედებითი უთანხმოების გამო, 2016 წლის დასაწყისში როტი შეცვალა ჯონ ტურტელტაბმა. ჯეისონ სტეითემი და მსახიობთა დიდი ნაწილი შემოქმედებით გუნდს 2016 წლის აგვისტოსა და სექტემბერში შეუერთდნენ.

ფილმის ძირითადი გადაღება 2016 წლის 13 ოქტომბერს დაიწყო, დასავლეთ ოკლენდში, ახალ ზელანდიაში. გადაღებები დასრულდა 2017 წლის 4 იანვარს, ჩინეთის ქალაქ ჰაინანში. ფილმი 3-მ აქცია სამ განზომილებიანად პოსტ-პროდუქციაში.